CELEX: 62009CN0175
Language: ro
Date: 2009-05-14 00:00:00
Title: Cauza C-175/09: Cerere de pronunțare a unei hotărâri preliminare introdusă de Court of Appeal (Regatul Unit) la 14 mai 2009 — Her Majesty's Commissioners of Revenue and Customs/Axa UK Ltd

4.7.2009   
            
            
               RO
            
            
               Jurnalul Oficial al Uniunii Europene
            
            
               C 153/30
            
         Cerere de pronunțare a unei hotărâri preliminare introdusă de Court of Appeal (Regatul Unit) la 14 mai 2009 — Her Majesty's Commissioners of Revenue and Customs/Axa UK Ltd
   (Cauza C-175/09)
   2009/C 153/59
   Limba de procedură: engleza
   
      Instanța de trimitere
   
   Court of Appeal
   
      Părțile din acțiunea principală
   
   
      Reclamant: Her Majesty's Commissioners of Revenue and Customs
   
      Pârâtă: Axa UK Ltd
   
      Întrebările preliminare
   
   
               1)
            
            
               Care sunt caracteristicile unui serviciu scutit de plata TVA-ului care „are drept efect transferul de fonduri și conduce la modificări juridice și financiare”? În special,
               
                           a)
                        
                        
                           este scutirea aplicabilă unor servicii care în condiții diferite nu ar trebui furnizate de niciuna dintre instituțiile financiare care
                           
                                       i)
                                    
                                    
                                       debitează un cont;
                                    
                                 
                                       ii)
                                    
                                    
                                       creditează un cont diferit cu suma corelativă, sau
                                    
                                 
                                       iii)
                                    
                                    
                                       efectuează o operațiune de intermediere între i) și ii)?
                                    
                                 
                     
                           b)
                        
                        
                           este scutirea aplicabilă unor servicii care nu includ îndeplinirea de funcții precum debitarea unui cont sau creditarea corelativă a unui cont diferit, dar care pot fi considerate, în cazul în care rezultă un transfer de fonduri, drept cauza respectivului transfer?
                        
                     
         
               2)
            
            
               În lumina Hotărârii din 5 iunie 1997, Sparekassernes Datacenter/Skatteministeriet, un operator financiar (altul decât o bancă) furnizează un serviciu scutit, în conformitate cu articolul 13 punctul B litera (d) punctul 3 din A șasea directivă a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri — sistemul comun al taxei pe valoarea adăugată: baza unitară de evaluare, în cazul în care operațiunile pe care le efectuează pentru clientul său:
               
                           a)
                        
                        
                           includ colectarea, procesarea și plata ulterioară a unor sume datorate clientului de către un terț, mai ales:
                           
                                       i)
                                    
                                    
                                       transmiterea de informații către banca terțului pentru a solicita plata din contul bancar al terțului către contul bancar al clientului, în baza unui ordin permanent înregistrat de către terț la bancă (în regimul „Direct Debit”), iar apoi banca efectuează transferul;
                                    
                                 
                                       ii)
                                    
                                    
                                       transmiterea de instrucțiuni către propria bancă de a transfera fonduri din propriul cont, însă
                                    
                                 
                     
                           b)
                        
                        
                           nu include sarcini de a
                           
                                       i)
                                    
                                    
                                       debita un cont bancar,
                                    
                                 
                                       ii)
                                    
                                    
                                       credita un cont diferit cu suma corelativă, sau
                                    
                                 
                                       iii)
                                    
                                    
                                       efectua o operațiune de intermediere între i) și ii)?
                                    
                                 
                     
         
               3)
            
            
               Are vreo consecință asupra răspunsului la întrebarea 2) faptul că serviciul descris în respectiva întrebare este furnizat prin transmiterea informației către un sistem electronic care o comunică apoi automat băncii interesate, chiar dacă transmiterea informației nu are întotdeauna ca rezultat efectuarea unui transfer (de exemplu deoarece terțul și-a anulat ordinul permanent înregistrat la banca unde își are contul, sau nu dispune de fonduri suficiente)?